Před zachodom do cyrkwje steji narowny pomnik serbskeho basnika a měšnika Jakuba Barta-Ćišinskeho (1856–1909), kotryž zhotowi pólski wuměłc Władysław Tumkiewicz po motiwach serbskeho molerja Jana Buka. Postajeny bu zornowcowy pomnik při składnosći 50. posmjertninow basnika.
Na zornowcowej tafli na sćěnje su naličeni měšnicy, kotřiž buchu tu hač do lěta 1964 pochowani. Na južnej stronje je row fararja dr. Rudolfa Kilanka; wón pochadźeše z Kanec a bě we Wotrowje z fararjom mjez 1995 a 2004.
Na sewjernej stronje kěrchowa da farar Mikławš Just w lěće 1963 na swisle susodneho pódlanskeho twarjenja připrawić sgrafito, kotryž pokazuje trubjaceho jandźela.
Na wonkownej cyrkwinskej muri připrawjeny swjaty křiž z napismom “Wumóž swoju dušu!” dopomina na swjaty mision we Wotrowje w lěće 1923.
szl_Latn szl_Latn slk_Latn szl_Latn